CELEX: 32018D0856
Language: el
Date: 2018-06-08 00:00:00
Title: Απόφαση (ΚΕΠΠΑ) 2018/856 του Συμβουλίου, της 8ης Ιουνίου 2018, για την τροποποίηση της κοινής δράσης 2008/124/ΚΕΠΠΑ σχετικά με την αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (Η ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την απόφαση 1244 (1999) του Συμβουλίου Ασφαλείας των Ηνωμένων Εθνών και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου.) (EULEX KOSOVO)

11.6.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 146/5
               
            ΑΠΌΦΑΣΗ (ΚΕΠΠΑ) 2018/856 ΤΟΥ ΣΥΜΒΟΥΛΊΟΥ
      της 8ης Ιουνίου 2018
      για την τροποποίηση της κοινής δράσης 2008/124/ΚΕΠΠΑ σχετικά με την αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (*1) (EULEX KOSOVO)
      ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
      Έχοντας υπόψη τη Συνθήκη για την Ευρωπαϊκή Ένωση και ιδίως τα άρθρα 28, 42 παράγραφος 4 και 43 παράγραφος 2,
      Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
      Εκτιμώντας τα ακόλουθα:
      
                  (1)
               
               
                  Στις 4 Φεβρουαρίου 2008, το Συμβούλιο υιοθέτησε την κοινή δράση 2008/124/ΚΕΠΠΑ (1).
               
            
                  (2)
               
               
                  Στις 14 Ιουνίου 2016, το Συμβούλιο εξέδωσε την απόφαση (ΚΕΠΠΑ) 2016/947 (2) για την τροποποίηση της κοινής δράσης 2008/124/ΚΕΠΠΑ και την παράταση της διάρκειας της EULEX KOSOVO έως τις 14 Ιουνίου 2018.
               
            
                  (3)
               
               
                  Στις 8 Ιουνίου 2017, το Συμβούλιο εξέδωσε την απόφαση (ΚΕΠΠΑ) 2017/973/ (3) για την τροποποίηση της κοινής δράσης 2008/124/ΚΕΠΠΑ προβλέποντας ποσό δημοσιονομικής αναφοράς έως τις 14 Ιουνίου 2018.
               
            
                  (4)
               
               
                  Μετά τη στρατηγική επανεξέταση της αποστολής, η Επιτροπή Πολιτικής και Ασφάλειας εισηγήθηκε η εντολή της EULEX KOSOVO να τροποποιηθεί και να παραταθεί έως τις 14 Ιουνίου 2020.
               
            
                  (5)
               
               
                  Είναι αναγκαίο να προβλεφθεί ένα νέο ποσό δημοσιονομικής αναφοράς για την εκτέλεση της εντολής της EULEX KOSOVO έως τις 14 Ιουνίου 2020.
               
            
                  (6)
               
               
                  Ουδεμία διάταξη της παρούσας απόφασης δεν νοείται ότι θίγει την ανεξαρτησία και την αυτονομία των δικαστών και των εισαγγελέων.
               
            
                  (7)
               
               
                  Λόγω του ειδικού χαρακτήρα των δραστηριοτήτων της EULEX KOSOVO προς υποστήριξη των μεταφερθεισών ποινικών διαδικασιών εντός κράτους μέλους, είναι σκόπιμο να προσδιοριστεί το ποσό που προβλέπεται να καλύψει τη στήριξη προς τις μεταφερθείσες ποινικές διαδικασίες εντός κράτους μέλους και να προβλεφθεί η εκτέλεση αυτού του τμήματος του προϋπολογισμού μέσω επιχορήγησης.
               
            
                  (8)
               
               
                  Η κοινή δράση 2008/124/ΚΕΠΠΑ θα πρέπει επομένως να τροποποιηθεί αναλόγως.
               
            
                  (9)
               
               
                  Η EULEX KOSOVO θα διεξαχθεί στα πλαίσια κατάστασης που ενδέχεται να επιδεινωθεί και να εμποδίσει την επίτευξη των στόχων της εξωτερικής δράσης της Ένωσης, όπως εκτίθενται στο άρθρο 21 της Συνθήκης,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Η κοινή δράση 2008/124/ΚΕΠΠΑ τροποποιείται ως εξής:
      
                  1)
               
               
                  Το άρθρο 2 αντικαθίσταται από το ακόλουθο κείμενο:
                  «Άρθρο 2
                  Δήλωση αποστολής
                  Η EULEX KOSOVO θα στηρίξει επιλεγμένους θεσμούς του κράτους δικαίου στο Κοσσυφοπέδιο στην πορεία τους προς την ενίσχυση της αποτελεσματικότητας, της βιωσιμότητας, της πολυεθνοτικότητας και της λογοδοσίας, χωρίς καμία πολιτική παρέμβαση και με πλήρη σεβασμό των διεθνών προτύπων για τα ανθρώπινα δικαιώματα και των βέλτιστων ευρωπαϊκών πρακτικών —μέσω δραστηριοτήτων παρακολούθησης και περιορισμένων εκτελεστικών καθηκόντων κατά τα αναφερόμενα στα άρθρα 3 και 3α— με στόχο την ανάθεση των υπολειπόμενων εργασιών σε άλλα μακροπρόθεσμα μέσα της ΕΕ και τη σταδιακή κατάργηση των υπολειπόμενων εκτελεστικών καθηκόντων.».
               
            
                  2)
               
               
                  Το άρθρο 3 αντικαθίσταται από το ακόλουθο κείμενο:
                  «Άρθρο 3
                  Καθήκοντα
                  Για την εκπλήρωση της δήλωσης αποστολής βάσει του άρθρου 2, η EULEX KOSOVO:
                  
                              α)
                           
                           
                              θα παρακολουθεί επιλεγμένες υποθέσεις ενώπιον των ποινικών και αστικών δικαστικών αρχών του Κοσσυφοπεδίου, σε στενό συντονισμό με άλλους παράγοντες της ΕΕ, σεβόμενη παράλληλα την ανεξαρτησία της δικαστικής εξουσίας, καθώς και θα διευκολύνει τις επαφές και θα παρακολουθεί τις σχετικές συνεδριάσεις στο πλαίσιο της περιφερειακής συνεργασίας σε υποθέσεις που αφορούν εγκλήματα πολέμου, διαφθορά και το οργανωμένο έγκλημα·
                           
                        
                              β)
                           
                           
                              θα παρέχει επιχειρησιακή υποστήριξη στον υπό την αιγίδα της ΕΕ διάλογο, ανάλογα με τις ανάγκες·
                           
                        
                              γ)
                           
                           
                              θα παρακολουθεί, θα καθοδηγεί και θα συμβουλεύει τις σωφρονιστικές υπηρεσίες του Κοσσυφοπεδίου·
                           
                        
                              δ)
                           
                           
                              θα διατηρεί ορισμένες εκτελεστικές αρμοδιότητες στους τομείς της ιατροδικαστικής και της αστυνομίας, συμπεριλαμβανομένων των επιχειρήσεων ασφαλείας και του εναπομένοντος προγράμματος προστασίας μαρτύρων και την ευθύνη για τη διατήρηση και προαγωγή της δημόσιας τάξης και ασφάλειας, περιλαμβανομένης, εφόσον απαιτείται, μέσω της αναστροφής ή της ακύρωσης επιχειρησιακών αποφάσεων που έχουν ληφθεί από τις αρμόδιες αρχές του Κοσσυφοπεδίου·
                           
                        
                              ε)
                           
                           
                              θα εξασφαλίζει ότι όλες οι δραστηριότητές της συνάδουν με τα διεθνή πρότυπα στον τομέα των ανθρώπινων δικαιωμάτων και περιλαμβάνουν συνεκτίμηση της διάστασης του φύλου· και
                           
                        
                              στ)
                           
                           
                              θα συνεργάζεται με τους σχετικούς οργανισμούς της ΕΕ, τις δικαστικές αρχές και τις αρχές επιβολής του νόμου των κρατών μελών και τρίτων κρατών κατά την εκτέλεση της αποστολής της.»
                           
                        
            
                  3)
               
               
                  Στο άρθρο 16 παράγραφος 1, το τελευταίο εδάφιο αντικαθίσταται από το ακόλουθο κείμενο:
                  «Το ποσό δημοσιονομικής αναφοράς που προορίζεται να καλύψει τις δαπάνες της EULEX KOSOVO από τις 15 Ιουνίου 2018 έως τις 14 Ιουνίου 2020 ανέρχεται σε 169 805 000 EUR.
                  Από το ποσό που αναφέρεται στο δέκατο τέταρτο εδάφιο, το ποσό που προορίζεται να καλύψει τις δαπάνες της EULEX KOSOVO για την εκτέλεση της εντολής της στο Κοσσυφοπέδιο ανέρχεται σε 83 555 000 EUR, ενώ 86 250 000 EUR θα καλύψουν την υποστήριξη προς τις μεταφερθείσες δικαστικές διαδικασίες εντός κράτους μέλους.
                  Η Επιτροπή υπογράφει για ποσό 86 250 000 EUR συμφωνία επιχορήγησης με τον γραμματέα ο οποίος ενεργεί εξ ονόματος της γραμματείας που διαχειρίζεται τις μεταφερθείσες δικαστικές διαδικασίες. Στην εν λόγω συμφωνία επιχορήγησης εφαρμόζονται οι κανόνες για τις επιχορηγήσεις που προβλέπονται στον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (*2).
                  Το ποσό δημοσιονομικής αναφοράς υπέρ της EULEX KOSOVO για το μετέπειτα διάστημα αποφασίζεται από το Συμβούλιο.
                  
                     (*2)  Κανονισμός (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (ΕΕ L 298 της 26.10.2012, σ. 1).»."
                        
               
            
                  4)
               
               
                  Στο άρθρο 20 παράγραφος 2, η πρώτη περίοδος αντικαθίσταται από το ακόλουθο κείμενο:
                  «Ο παρών κανονισμός λήγει στις 14 Ιουνίου 2020.».
               
            Άρθρο 2
      Η παρούσα απόφαση αρχίζει να ισχύει από την ημερομηνία της έκδοσής της.
      
         Λουξεμβούργο, 8 Ιουνίου 2018.
         
            
               Για το Συμβούλιο
            
            
               Ο Πρόεδρος
            
            I. MOSKOVSKI
         
      
      
         (*1)  Η ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την απόφαση 1244 (1999) του Συμβουλίου Ασφαλείας των Ηνωμένων Εθνών και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου.
      
         (1)  Κοινή δράση 2008/124/ΚΕΠΠΑ του Συμβουλίου, της 4ης Φεβρουαρίου 2008, σχετικά με την αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (EULEX ΚΟΣΣΥΦΟΠΕΔΙΟ) (ΕΕ L 42 της 16.2.2008, σ. 92).
      
         (2)  Απόφαση (ΚΕΠΠΑ) 2016/947 του Συμβουλίου, της 14ης Ιουνίου 2016, για την τροποποίηση της κοινής δράσης 2008/124/ΚΕΠΠΑ σχετικά με την αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (EULEX KOSOVO) (ΕΕ L 157 της 15.6.2016, σ. 26).
      
         (3)  Απόφαση (ΚΕΠΠΑ) 2017/973 του Συμβουλίου, της 8ης Ιουνίου 2017, για την τροποποίηση της κοινής δράσης 2008/124/ΚΕΠΠΑ σχετικά με την αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (EULEX KOSOVO) (ΕΕ L 146 της 9.6.2017, σ. 141).